Avis juridique important

|

32003L0007

Kommissionens direktiv 2003/7/EF af 24. januar 2003 om ændring af betingelserne for tilladelse til anvendelse af canthaxanthin i foderstoffer i henhold til Rådets direktiv 70/524/EØF (EØS-relevant tekst)

EF-Tidende nr. L 022 af 25/01/2003 s. 0028 - 0030

Kommissionens direktiv 2003/7/EFaf 24. januar 2003om ændring af betingelserne for tilladelse til anvendelse af canthaxanthin i foderstoffer i henhold til Rådets direktiv 70/524/EØF(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved Kommissionens forordning (EF) nr. 1756/2002(2), særlig artikel 9r, ogud fra følgende betragtninger:(1) Tilsætningsstoffet canthaxanthin er i henhold til direktiv 70/524/EØF tilladt på visse betingelser.(2) Den Videnskabelige Komité for Levnedsmidler konkluderede i 1997, at der for mennesker kunne fastsættes en acceptabel daglig indtagelse (ADI) af canthaxanthin på 0,03 mg/kg kropsvægt.(3) På grundlag af Den Videnskabelige Komité for Levnedsmidlers revision af ADI har Den Videnskabelige Komité for Foder genbehandlet canthaxanthinniveauerne i foder til laksefisk, slagtekyllinger og æglæggende høner med henblik på at garantere forbrugernes sikkerhed. Den Videnskabelige Komité for Foder har udtalt, at forbrugernes sikkerhed garanteres ved, at maksimumsindholdet af canthaxanthin fastsættes til 25 mg/kg foder til laksefisk og slagtekyllinger og til 8 mg/kg foder til æglæggende høner.(4) Det er nødvendigt at ændre de eksisterende tilladelser vedrørende canthaxanthin for i højere grad at beskytte forbrugernes sundhed.(5) De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -UDSTEDT FØLGENDE DIREKTIV:Artikel 1Betingelserne for tilladelse til at anvende canthaxanthin [E 161g] i foderstoffer ændres som angivet i bilaget til dette direktiv.Artikel 2Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. september 2003. De underretter straks Kommissionen herom.Medlemsstaterne anvender disse bestemmelser fra den 1. december 2003.Disse love og administrative bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.Medlemsstaterne meddeler Kommissionen de nationale retsforskrifter, som de udsteder på det område, der er omfattet af dette direktiv.Artikel 3Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.Udfærdiget i Bruxelles, den 24. januar 2003.På Kommissionens vegneDavid ByrneMedlem af Kommissionen(1) EFT L 270 af 14.12.1970, s. 1.(2) EFT L 265 af 3.10.2002, s. 1.BILAG>TABELPOSITION>


Avis juridique important

|

31998L0051

Kommissionens direktiv 98/51/EF af 9. juli 1998 om gennemførelsesbestemmelser til Rådets direktiv 95/69/EF om betingelser og bestemmelser for godkendelse og registrering af visse foderstofvirksomheder og mellemhandlere (EØS-relevant tekst)

EF-Tidende nr. L 208 af 24/07/1998 s. 0043 - 0048

KOMMISSIONENS DIREKTIV 98/51/EF af 9. juli 1998 om gennemførelsesbestemmelser til Rådets direktiv 95/69/EF om betingelser og bestemmelser for godkendelse og registrering af visse foderstofvirksomheder og mellemhandlere (EØS-relevant tekst) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 95/69/EF af 22. december 1995 om betingelser og bestemmelser for godkendelse og registrering af visse foderstofvirksomheder og mellemhandlere og om ændring af direktiv 70/524/EØF, 74/63/EØF, 79/373/EØF og 82/471/EØF (1), i det følgende benævnt »direktiv 95/69/EF«, særlig artikel 15, ogud fra følgende betragtninger:I dette direktiv fastsættes regler for godkendelse og registrering af disse virksomheder, som er beliggende i EF; der bør vedtages tilsvarende regler for godkendelse og registrering af virksomheder, som er beliggende i tredjelande;disse lande bør udvælges på grundlag af generelle kriterier, som f.eks. de gældende regler for produktion af foderstoffer og organisationsformen og beføjelserne for de myndigheder, som er ansvarlige for kontrollen på dette område;de virksomheder, der er beliggende i tredjelande, bør mindst opfylde tilsvarende betingelser som dem, der gælder for de virksomheder, som er beliggende i medlemsstaterne, for at det kan sikres, at deres produkter ikke frembyder risiko for menneskers eller dyrs sundhed eller for miljøet;det bør fastsættes, at sagkyndige fra Kommissionen og medlemsstaterne skal have mulighed for at kontrollere, om dette direktiv overholdes i de pågældende tredjelande;listen over tredjelande og virksomheder beliggende deri vil blive fastsat ved andre gennemførelsesbestemmelser;for at undgå afbrydelser i handelen med tredjelande bør der fastsættes bestemmelser for overgangen fra den gamle til den nye importordning, indtil den nye ordning fungerer fuldt ud;indtil listerne over virksomheder i tredjelande er blevet opstillet, bør medlemsstaterne sende Kommissionen og de øvrige medlemsstater oplysninger om de virksomheder i tredjelande, som har tilladelse til at markedsføre produkter i EF, og som har en repræsentant på deres område;der bør vedtages ensartede bestemmelser både for udformningen af registret over godkendte virksomheder og mellemhandlere og for opstilling af listen over registrerede virksomheder og mellemhandlere;der bør vedtages ensartede bestemmelser både for udformningen af godkendelsesnummeret og registreringsnummeret for virksomhederne og mellemhandlerne;de i dette direktiv fastsatte foranstaltninger er i overensstemmelse med udtalelse fra Den Stående Foderstofkomité -UDSTEDT FØLGENDE DIREKTIV:KAPITEL I Definitioner Artikel 1 I dette direktiv forstås ved »myndigheder«, medlemsstatens eller tredjelandets myndigheder, der er ansvarlige for at føre officiel kontrol på foderområdet.KAPITEL II Liste over tredjelande Artikel 2 1. Efter proceduren i artikel 16 i direktiv 95/69/EF opstiller Kommissionen den liste, der er omhandlet i artikel 15, litra a), første led, i nævnte direktiv. Listen kan ændres eller kompletteres efter samme procedure.2. Når det afgøres, om et land kan stå på den liste, som er nævnt i stk. 1, skal der især tages hensyn til følgende:a) landets lovgivning på foderområdet, især reglerne for produktion og markedsføring af produkter og stoffer, som skal bruges i foder, samt kontrolreglerneb) myndighedernes struktur, organisationsform og beføjelser samt de garantier, de kan give med hensyn til gennemførelse af EF-reglernec) tilrettelæggelsen og gennemførelsen af kontrol inden for fodersektoren;d) tredjelandets garantier for, at det overholder normer, der mindst svarer til dem, som er fastsat i bilaget til direktiv 95/69/EF.3. De i stk. 1 omhandlede beslutninger offentliggøres; hvert femte år offentliggøres der en konsolideret liste.KAPITEL III Godkendelse af virksomheder i tredjelande Artikel 3 Lister over godkendte virksomheder1. Efter proceduren i artikel 16 i direktiv 95/69/EF og på grundlag af en meddelelse fra tredjelandets myndigheder, jf. artikel 2, stk. 1, opstiller Kommissionen en liste over virksomheder i tredjelande, hvorfra medlemsstaterne tillader import af de produkter, som er nævnt i direktivets artikel 2, litra a), b), c) og d). Listen kan ændres efter samme procedure:- på grundlag af resultatet af den kontrol, som omhandles i artikel 5, eller- på grundlag af ugunstige resultater af kontrollen med importerede produkter- for at tage hensyn til nye oplysninger fra tredjelandets myndigheder.2. En virksomhed kan kun stå på listen:- hvis den er beliggende i et af landene på den liste, som er nævnt i artikel 2, stk. 1,- hvis den opfylder betingelser, der mindst svarer til dem, der er fastsat i direktiv 95/69/EF.3. De i stk. 1 omhandlede beslutninger offentliggøres; hvert femte år offentliggøres der en konsolideret liste.KAPITEL IV Registrering af virksomheder i tredjelande Artikel 4 Lister over registrerede virksomheder1. Efter proceduren i artikel 16 i direktiv 95/69/EF og på grundlag af en meddelelse fra tredjelandets myndigheder, jf. artikel 2, stk. 1, opstiller Kommissionen en liste over virksomheder i tredjelande, hvorfra medlemsstaterne tillader import af de produkter, som er nævnt i direktivets artikel 7, stk. 2, litra a), b) og c). Listen kan ændres efter samme procedure:- på grundlag af resultatet af den kontrol, som omhandles i artikel 5, eller- på grundlag af ugunstige resultater af kontrollen med importerede produkter- for at tage hensyn til nye oplysninger fra tredjelandets myndigheder.2. En virksomhed kan kun stå på listen:- hvis den er beliggende i et af landene på den liste, som er nævnt i artikel 2, stk. 1- hvis den opfylder betingelser, der mindst svarer til dem, der er fastsat i direktiv 95/69/EF.3. De i stk. 1 omhandlede beslutninger offentliggøres; hvert femte år offentliggøres der en konsolideret liste.KAPITEL V Almindelige bestemmelser Artikel 5 Kontrol på stedet1. Sagkyndige fra Kommissionen og medlemsstaterne kan, hvis det er nødvendigt, foretage kontrol på stedet for at undersøge, om direktivets bestemmelser, især artikel 2, stk. 2, artikel 3, stk. 2, andet led, og artikel 4, stk. 2, andet led, rent faktisk anvendes.De sagkyndige fra medlemsstaterne udpeges af Kommissionen efter forslag fra medlemsstaterne.2. Kommissionen underretter medlemsstaterne om resultaterne af kontrollen i stk. 1.KAPITEL VI Overgangsbestemmelser Artikel 6 1. Indtil der er truffet afgørelse som nævnt i artikel 2, stk. 1, artikel 3, stk. 1, og artikel 4, stk. 1, må medlemsstaterne kun tillade import fra tredjelande af produkter, der er nævnt i artikel 3 og 4 fra virksomheder, der har en repræsentant, som er etableret i EF.Medlemsstaterne kræver, at den i EF etablerede repræsentants navn og adresse står ud for producentens navn og adresse i det register og på den liste, som er nævnt i artikel 8.2. Repræsentanter som nævnt i stk. 1, der har til hensigt at udøve virksomhed for første gang, skal fra 1. januar 1999 indgive en erklæring til myndighederne i den medlemsstat, hvor de er etableret, hvori de forpligter sig til:- at sørge for, at virksomheden opfylder betingelserne i artikel 3, stk. 2, andet led, eller i artikel 4, stk. 2, andet led, afhængigt af det foreliggende tilfælde- at føre bog over de i artikel 3 og 4 nævnte produkter, som den virksomhed, de repræsenterer, har markedsført i EF i henhold til de relevante bestemmelser i bilaget til direktiv 95/69/EF.3. Repræsentanter som nævnt i stk. 1, der er i aktivitet den 31. december 1998, kan fortsætte med at udøve deres virksomhed, hvis de indgiver den erklæring, som er nævnt i stk. 2, inden den 1. maj 1999.4. Medlemsstaterne forbyder, at en virksomheds produkter overgår til fri omsætning i EF:a) hvis dens repræsentant i EF ikke opfylder betingelserne i stk. 2 eller 3, ellerb) hvis virksomheden eller dennes repræsentant ikke længere opfylder en væsentlig betingelse for at udøve deres virksomhed på grundlag af resultaterne af- kontrollen med de importerede produkter eller- den kontrol på stedet, som er nævnt i artikel 5,og hvis virksomheden eller repræsentanten i øvrigt ikke opfylder betingelsen inden for en rimelig frist.Artikel 7 1. Indtil der er truffet afgørelse som nævnt i artikel 2, stk. 1, artikel 3, stk. 1, og artikel 4, stk. 1, sender medlemsstaterne Kommissionen og de øvrige medlemsstater for første gang inden den 30. juni 1999 et eksemplar af det register og den liste, som er nævnt i artikel 8, over de virksomheder, som er nævnt i artikel 6, stk. 1.2. Foretages der ændringer i registret og listen i stk. 1 efter den 30. juni 1999, sendes de særskilt til Kommissionen og de øvrige medlemsstater.KAPITEL VII Register og liste over virksomheder og mellemhandlere, godkendelses- og registreringsnummer Artikel 8 Registret i artikel 5, stk. 1, og listen i artikel 10, stk. 1, i direktiv 95/69/EF udformes som vist henholdsvis i kapitel I.1 og kapitel I.2 i bilaget til nærværende direktiv.Artikel 9 Godkendelsesnummeret i artikel 5, stk. 1, og registreringsnummeret i artikel 10, stk. 1, i direktiv 95/69/EF udformes som vist i kapitel II i bilaget til nærværende direktiv.KAPITEL VIII Afsluttende bestemmelser Artikel 10 1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 31. december 1998. De underretter straks Kommissionen herom.Bestemmelserne anvendes fra den 1. januar 1999.Når medlemsstaterne vedtager de nævnte love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.2. Medlemsstaterne meddeler Kommissionen teksten til de love og administrative bestemmelser, som vedrører gennemførelsen af dette direktiv.Artikel 11 Dette direktiv træder i kraft på tredjedagen efter offentliggørelsen i De Europæiske Fællesskabers Tidende.Artikel 12 Dette direktiv er rettet til medlemsstaterne.Udfærdiget i Bruxelles, den 9. juli 1998.På Kommissionens vegneFranz FISCHLERMedlem af Kommissionen(1) EFT L 332 af 30. 12. 1995, s. 15.BILAG KAPITEL I I.1. REGISTER OVER GODKENDTE VIRKSOMHEDER/MELLEMHANDLERE >START GRAFIK>(Artikel 5, stk. 1, i direktiv 95/69/EF)   1 2 3 4 5 6Godkendelses- nummerAktivetets- kode (1)Navn eller firmanavn (2)Adresse (3)Bemærkninger i henhold i artikel 13 i direktiv 70/524/EØF (4)Bemærkninger(1) A = virksomheder som nævnt i artikel 2, stk. 2, litra a), i direktiv 95/69/EF.B = virksomheder som nævnt i artikel 2, stk. 2, litra b), i direktiv 95/69/EF.C = virksomheder som nævnt i artikel 2, stk. 2, litra c), i direktiv 95/69/EF.D = virksomheder som nævnt i artikel 2, stk. 2, litra d), i direktiv 95/69/EF.E = virksomheder som nævnt i artikel 2, stk. 2, litra e), i direktiv 95/69/EF.F = virksomheder som nævnt i artikel 2, stk. 2, litra f), i direktiv 95/69/EF.I = mellemlandlere som nævnt i artikel 3, stk. 1, i direktiv 95/69/EF.(2) Virksomhedens/mellemhandlerens og repræsentantens navn eller firmanavn.(3) Virksomhedens/mellemhandlerens og eventuelt repræsentantens adresse.(4) (1) = »Foderblandingsproducenter, der har tilladelse til at lade forblandinger indgå med kun 0,05 % vægtprocent«, jf. artikel 13, stk. 3, i direktiv 70/524/EØF.(2) = »Foderblandingsproducenter, der har tilladelse til at tilsætte antibiotika, coccidiostatika og andre lægemidler samt vækstfremmende stoffer direkte til foderblandinger«, jf. artikel 13, stk. 4, litra b), i direktiv 70/524/EØF.(3) = »Foderblandingsproducenter, der har tilladelse til at tilsætte kobber, selen og A- og D-vitamin direkte til foderblandinger«, jf. artikel 13, stk. 4, litra b), i direktiv 70/524/EØF.>SLUT GRAFIK>I.2. LISTE OVER REGISTREREDE VIRKSOMHEDER/MELLEMHANDLERE >START GRAFIK>(Artikel 10, stk. 1, i direktiv 95/69/EF)   1 2 3 4 5 6Registrerings- nummerAktivitets- kode (1)Navn eller firmanavn (2)Adresse (3)Bemærkninger i henhold til artikel 13 i direktiv 70/524/EØF (4)Bemærkninger(5) A = virksomheder som nævnt i artikel 7, stk. 2, litra a), i direktiv 95/69/EF.B = virksomheder som nævnt i artikel 7, stk. 2, litra b), i direktiv 95/69/EF.C = virksomheder som nævnt i artikel 7, stk. 2, litra c), i direktiv 95/69/EF.D = virksomheder som nævnt i artikel 7, stk. 2, litra d), i direktiv 95/69/EF.I = mellemlandlere som nævnt i artikel 8, stk. 1, i direktiv 95/69/EF.(6) Virksomhedens/mellemhandlerens og eventuelt repræsentantens navn eller firmanavn.(7) Virksomhedens/mellemhandlerens og eventuelt repræsentantens adresse.(8) (1) = »Foderblandingsproducenter, der har tilladelse til at lade forblandinger indgå med kun 0,05 vægtprocent«, jf. artikel 13, stk. 3, i direktiv 70/524/EØF.(2) = »Foderblandingsproducenter, der har tilladelse til at tilsætte kobber, selen og A- og D-vitamin direkte til foderblandinger«, jf. artikel 13, stk. 4, litra b), i direktiv 70/524/EØF.>SLUT GRAFIK>KAPITEL II Godkendelsesnummeret i artikel 5, stk. 1, og registreringsnummeret i artikel 10, stk. 1, i direktiv 95/69/EF skal have følgende struktur:1. karakteren »á«, hvis virksomheden eller mellemhandleren er godkendt2. ISO-koden for den medlemsstat eller det tredjeland, hvor virksomheden eller mellemhandleren er etableret3. det nationale referencenummer med højst otte alfanumeriske karakterer.